钦定古今图书集成/明伦汇编/官常典/第268卷 > 蒋偕
## 钦定古今图书集成/明伦汇编/官常典/第268卷 > 蒋偕

按《唐书蒋乂传》：“乂子偕，以父任历右拾遗、史馆修撰，
转补阙、主客郎中。初，柳芳作《唐历》，大历以后阙而不
录，宣宗诏崔龟从、韦澳、李荀、张彦远及偕等分年撰
次，尽元和以续云。累迁太常少卿，大中八年，与卢眈、
牛丛、王沨、卢告撰次《文宗实录》。蒋氏世禅儒，唯伸及
系子兆，能以辞章取进士第，然不为文士所多。三世”
踵修。国史世称良笔，咸云“《蒋氏日历》，天下多藏焉。”